১৭পি/হোম্‌স
১৭পি/হোম্‌স আমাদের সৌর জগতে অবস্থানকারী একটি পর্যাবৃত্ত ধূমকেতু। ব্রিটিশ শৌখিন জ্যোতির্বিদ এডুইন হোম্‌স ১৮৯২ সালের ৬ নভেম্বর তারিখে এই ধূমকেতুটি আবিষ্কার করেছিলেন। অধুনা এর গুরুত্ব বিশেষভাবে বৃদ্ধি পেয়েছে। কারণ ২০০৭ সালের অক্টোবর মাসের শেষের দিকে ধূমকেতুটি হঠাৎ আগের তুলনায় প্রায় মিলিয়ন গুণ বেশি উজ্জ্বল হয়ে উঠে। কয়েক ঘণ্টা যাবৎ এর প্রভার মান মান ছিল ১৭ থেকে ২.৮। তখন পৃথিবীর আকাশে একে খালি চোখে দেখা গিয়েছিল।